गनमैन ने शॉपिंग मॉल में की थी फायरिंग, नाजी समर्थक था हमलावर
US Texas Outlet Mall Shooting; टेक्सास में शनिवार को हुई मास शूटिंग में मरने वाले 9 लोगों में एक भारतीय मूल की महिला भी शामिल थी। न्यूयॉर्क पोस्ट की रिपोर्ट के मुताबिक उसका नाम एश्वर्या थाटिकोंडा था।
टेक्सास में शनिवार को हुई मास शूटिंग में मरने वाले 9 लोगों में एक भारतीय मूल की महिला भी शामिल थी। न्यूयॉर्क पोस्ट की रिपोर्ट के मुताबिक उसका नाम एश्वर्या थाटिकोंडा था, जो पेशे से इंजीनियर थीं और एक प्राइवेट कंपनी के साथ बतौर प्रोजेक्ट मैनेजर जुड़ी हुई थीं। जिस वक्त हमलावर ने फायरिंग की एश्वर्या उस वक्त मॉल में अपनी दोस्त के साथ शॉपिंग करने गई थीं।
एश्वर्या का परिवार हैदराबाद का रहने वाला है। उन्होंने न्यूज एजेंसी ANI को बताया कि एश्वर्या की दोस्त को भी गोली लगी है। हालांकि, वो अब खतरे से बाहर है। परिवार अब एश्वर्या के शव को वापस भारत लाने की तैयारी कर रहा है।
नाजी समर्थक था गोलियां चलाने वाला हमलावर 
वॉशिंगटन पोस्ट की रिपोर्ट के मुताबिक 8 लोगों की जान लेने वाले हमलावर की पहचान हो चुकी है। उसका नाम मोर्सियो गार्सिया बताया जा रहा है। उसकी कपड़ों पर लगे कुछ बैज के चलते उसे नाजी समर्थक बताया जा रहा है।
वहीं, पुलिस रंगभेद के एंगल से भी मामले की जांच कर रही है। जांच में सामने आया है कि हमलावर के पास कई तरह के हथियार थे। हमले में इस्तेमाल की गई गन के अलावा उसके पास 5 गन और भी थीं।
बाइडेन बोले- मास शूटिंग देश का नाश कर रही
टेक्सास शूटिंग के बाद राष्ट्रपति जो बाइडेन ने कहा कि मास शूटिंग हमारे देश का नाश कर रही हैं। उन्होंने बताया कि मरने वालों में बच्चे भी शामिल थे। उन्होंने विपक्षी पार्टियों से गन कंट्रोल को लेकर कानून बनाने में उनका साथ देने की बात कही है।
घटना के दौरान मौजूद महिला ने बताया कि हमलावर ने करीब 50 से 60 शॉट फायर किए थे। जिसके बाद पुलिस की फायरिंग में उसकी मौत हो गई। घटना में 7 लोग घायल भी हुए थे।
अमेरिका की आबादी 33 करोड़ और 40 करोड़ गन
